**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PATALPŲ IR STATINIŲ, KURIEMS 2017 METAIS TAIKOMAS**

**3 PROCENTŲ NEKILNOJAMOJO TURTO MOKESČIO TARIFAS, SĄRAŠO PATVIRTINIMO**

2017 m. gruodžio 21 d. Nr. T1-

Plungė

Vadovaudamasi Plungės rajono savivaldybės tarybos 2016 m. gegužės 26 d. sprendimu Nr. T1-135 „Dėl 2017 metų nekilnojamojo turto mokesčio tarifo nustatymo“ ir Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo, patvirtinto Plungės rajono savivaldybės tarybos 2017 m. lapkričio 30 d. sprendimu Nr. T1-268, 4 punktu, Plungės rajono savivaldybės taryba nusprendžia:

Patvirtinti patalpų ir statinių, kuriems 2017 metais taikomas 3 procentų nekilnojamojo turto mokesčio tarifas, sąrašą (pridedamas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius Gintaras Bagužis

Vietos ūkio skyriaus vedėjas Martynas Čiuželis

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą rengė Vietos ūkio skyriaus vyr. specialistas Vitalijus Grigorjevas

**PLUNGĖS RAJONO SAVIVALDYBĖS ADMINISTRACIJOS**

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PATALPŲ IR STATINIŲ, KURIEMS 2017 METAIS TAIKOMAS 3 PROCENTŲ NEKILNOJAMOJO TURTO MOKESČIO TARIFAS, SĄRAŠO PATVIRTINIMO“**

2017 m. gruodžio 5 d.

Plungė

**1. Sprendimo projekto tikslas** - nustatyti Plungės rajono savivaldybės teritorijoje patalpas ir statinius, kurie yra nenaudojami arba naudojami ne pagal paskirtį, yra apleisti arba neprižiūrimi, ir įvertinti savininkų veiksmus dėl šių objektų naudojimo, priežiūros, būklės gerinimo ar jų užimamos teritorijos tvarkymo.

**2. Sprendimo projektas parengtas,** vadovaujantis Lietuvos Respublikos nekilnojamojo turto mokesčio įstatymu, Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo, patvirtinto Plungės rajono savivaldybės tarybos 2017 m. lapkričio 30 d. sprendimu Nr. T1-268, 4 punktu, bei Plungės rajono savivaldybės tarybos 2016 m. gegužės 26 d. sprendimu Nr. T1-135 ,,Dėl 2017 metų nekilnojamojo turto mokesčio tarifo nustatymo“. Sprendimo projektą parengė Vietos ūkio skyrius.

**3. Sprendimo projekto sąrašas sudarytas,** vadovaujantis Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašu, patvirtintu Plungės rajono savivaldybės tarybos 2017 m. lapkričio 30 d. sprendimu Nr. T1-268, 4 punktu, Plungės rajono savivaldybės administracijos seniūnų surinkta informacija apie patalpas ir statinius (kurie yra nenaudojami arba naudojami ne pagal paskirtį), apie statinių techninės priežiūros būklę (kurie statiniai yra apleisti arba neprižiūrimi). Duomenys apie nurodyto nekilnojamojo turto savininkus, nustatyto turto paskirtį patikrinti Vietos ūkio skyriaus. Parengtas sprendimo projektas su patalpų ir statinių sąrašu teikiamas Vietos ūkio ir ekologijos komitetui.

Į sąrašą įtraukti pastatai, kurie yra nenaudojami, netvarkomi, fiziškai pažeisti, apleisti arba neprižiūrimi, neatitinka Lietuvos Respublikos statybos įstatymo reikalavimų, todėl, pagal Lietuvos Respublikos nekilnojamojo turto mokesčio įstatymą, jų savininkams gali būti taikomas 3 procentų nekilnojamojo turto mokesčio tarifas. Mokestinis laikotarpis - 2017 metai.

**4. Lėšų poreikis** (jeigu teisės aktui įgyvendinti reikalingos lėšos). Nereikės

**5. Laukiami rezultatai.** Apleistų, neprižiūrimų patalpų bei statinių savininkai arba naudotojai geriau vykdys Lietuvos Respublikos statybos įstatymo 47 straipsnyje nustatytas statinių naudotojų pareigas, labiau prižiūrės statinius, naudos juos pagal nustatytą paskirtį.

**6. Kita svarbi informacija.** Įmonės ir gyventojai (pagal turimus gyvenamos vietos adresus), kurių, nuosavybės teise valdomi pastatai ar patalpos yra įrašyti į Sąrašą, buvo informuoti raštu (2017-11-27 Nr. AS-7297).

**7. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *-* | *-* |
| *Socialinei aplinkai* | *-* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

Rengėjas Vietos ūkio skyriaus vyriausiasis specialistas Vitalijus Grigorjevas